3. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Άριθ. Δ.5099/162 της 16/30 Μαΐου 1967 (ΦΕΚ Β΄ 351) Περί εξουσιοδοτήσεως των Τελωνειακών Αρχών δια την απ’ ευθείας παράδοσιν εις ελευθέραν χρήσιν ειδών κομιζομένων υπό των αλλοδαπών καθηγητών των ξένων εν Ελλάδι κρατικών Σχολών και υπό των ανταποκριτών των ξένων πρακτορείων ειδήσεων και εφημερίδων. Έχοντες υπ’ όψιν: 1)Τας διατάξεις του άρθρ. 6 του Α.Ν. 881/49 «περί τελωνειακών και δασμολογικών τινών διατάξεων» και 2)τας διατάξεις της παρ. 2 του άρθρ. 13 του Ν.Δ. 4257/1962 «περί κυρώσεως των αποτελεσμάτων των δασμολογικών διαπραγματεύσεων των διεξαχθεισών μετά των Συμβαλλομένων Μερών της Γενικής Συμφωνίας Δασμών και Εμπορίου και τροποποιήσεως δασμολογικών τινών διατάξεων» ως και τας διατάξεις του άρθρ. 24 του Ν.Δ. 3092/54 «περί συμπληρώσεως και τροποποιήσεως διατάξεων των περί τελωνειακού Δασμολογίου Νόμων και περί άλλων τινών διατάξεων» αποφασίζομεν: Εξουσιοδοτούμεν τους Διευθυντάς των Διευθύνσεων Τελωνείων Α΄ και Β΄ τάξεως, όπως από της ισχύος της παρούσης αποφαίνωνται ούτοι περί της συνδρομής των προϋποθέσεων δια την εις ελευθέραν χρήσιν, συμφώνως προς τας ρηθείσας ως άνω διατάξεις του άρθρ. 13 του Ν.Δ. 4257/62 και του άρθρ. 24 του Ν.Δ. 3092/54, παράδοσιν των μέσω της οικείας αυτών τελωνειακής αρχής εισαγομένων υπό των αλλοδαπών καθηγητών εν Ελλάδι Πανεπιστημίων ή των ξένων κρατικών Σχολών και των αλλοδαπών ανταποκριτών των ξένων Πρακτορείων Ειδήσεων και Εφημερίδων, ειδών οικοσκευής και επιβατικών αυτοκινήτων. Δια την κατά τα ανωτέρω εις ελευθέραν χρήσιν παράδοσιν των περί ων πρόκειται ειδών, δέον όπως προσάγωνται τα ακόλουθα δικαιολογητικά: 1)Αίτησις των ενδιαφερομένων εν η να αναγράφωνται πλήρως τα στοιχεία της ταυτότητος αυτών, η ιδιότης των, ο τόπος της εν Ελλάδι διαμονής των ως και εν λεπτομερεία τα προς εισαγωγήν αντικείμενα κατ’ είδος και ποσότητα. Προκειμένης εισαγωγής επιβατικών αυτοκινήτων, δέον να αναγράφωνται ο τύπος και η μάρκα των αυτοκινήτων ως και οι αριθμοί πλαισίου και μηχανής αυτών. 2)Βεβαίωσις των οικείων ενταύθα ξένων κρατικών σχολών ή των τοιούτων των εν Ελλάδι Πανεπιστημίων, δι’ ης να βεβαιούται η ιδιότης των κατά τα ανωτέρω ενδιαφερομένων προσώπων ως καθηγητών παρ’ εκάστη των εν λόγω σχολών. Προκειμένης εισαγωγής ειδών οικοσκευής και επιβατικών αυτοκινήτων παρά των αλλοδαπών ως άνω ανταποκριτών των ξένων πρακτορείων ειδήσεων και εφημερίδων δέον να προσάγηται έγγραφος πρότασις του Υπουργείου Προεδρίας της Κυβερνήσεως περί παραδόσεως εις ελευθέραν χρήσιν των εις αυτούς ανηκόντων ειδών συν τη πιστοποιήσει της ιδιότητος των περί ων πρόκειται προσώπων ως ανταποκριτών. 3)Δια την εντός των νομίμων προθεσμιών επανεξαγωγήν των εις ελευθέραν χρήσιν παραδοθέντων ειδών και επιβατικών αυτοκινήτων και δια την περίπτωσιν καθ’ ην ήθελεν προκύψη υποχρέωσις καταβολής των αναλογούντων δασμών και λοιπών φόρων υπό των ως είρηται ως άνω προσώπων, δέον όπως παρέχηται ημίν προσωπική εγγύησις των οικείων εν Ελλάδι ξένων κρατικών ή πανεπιστημιακών Σχολών ή του Υπουργείου Προεδρίας της Κυβερνήσεως εν τη περιπτώσει των ανταποκριτών. 4.Τα εκδιδόμενα Δελτία Ελευθέρας χρήσεως μετά των συνημμένων δικαιολογητικών δέον όπως αποστέλλωνται εις την Υπηρεσίαν Τελωνειακών Ερευνών, ήτις υποχρεούται εις την κατά Νόμον παρακολούθησιν και φύλαξιν αυτών μέχρις εξοφλήσεως των. Τα εν λόγω ΔΕΧ (Μετά τη σελ. 440) Σελ. 440,01 313-047 Είδη παραδιδόμενα στην ελεύθερη χρήση 30.Ζ.δ.2-3 εξοφλούμενα θα υποβάλλωνται εν συνεχεία εις την Διεύθυνσιν Τελωνειακού Ελέγχου. 5)Τα κατά τα ανωτέρω εις ελευθέραν χρήσιν παραδιδόμενα επιβατικά ιδία αυτοκίνητα επιτρέπεται όπως επανεξάγωνται προσωρινώς υπό των κατόχων των, αναχωρούντων εις την αλλοδαπήν λόγω αδείας, θερινών διακοπών κλπ., άνευ περιορισμού τινός, μη ισχύοντος δια την επανεισαγωγήν του όρου της παραμονής αυτών επί τρίμηνον εις την αλλοδαπήν και μη εξοφλουμένου δια της τοιαύτης προσωρινής επανεξαγωγής του εκδοθέντος ΔΕΧ. Δια την εν λόγω προσωρινήν επανεξαγωγήν δέον όπως ενημερούται εγγράφως η Υπηρεσία Τελωνειακών Ερευνών υπό του Τελωνείου Εξόδου. Ομοία ενημέρωσις δέον όπως πραγματοποιήται και δια την επανεισαγωγήν υπό του Τελωνείου εισόδου. 6)Κατά την αρχικήν είσοδον εις την χώραν των εν τη παρούση αναφερομένων προσώπων, δέον όπως καταχωρήται επί των διαβατηρίων αυτών πράξις περί παραλαβής ειδών και επιβατικών αυτοκινήτων εις ελευθέραν χρήσιν. Η πράξις αύτη θα διαγράφηται και το οικείον Δ.Ε.Χ. θα εξοφλήται άμα τη οριστική επανεξαγωγή απάντων των παραληφθέντων ειδών εις την αλλοδαπήν υπό του κατόχου των. Οίκοθεν νοείται ότι περί της τοιαύτης οριστικής επανεξαγωγής δέον να ενημερούται η Υπηρεσία Τελωνειακών Ερευνών δια τα καθ’ εαυτήν. Διευκρινίζεται ότι εν τη εννοία των δια της παρούσης και των άρθρ.13 του Ν.Δ.4257/62 και 24 του Ν.Δ.3092/54 δυναμένων να εισάγωνται υπό των αλλοδαπών καθηγητών και ανταποκριτών εις ελευθέραν χρήσιν ειδών, περιλαμβάνωνται και είδη τινά χρησιμοποιούμενα εν τη ενασκήσει του επαγγέλματος των εν λόγω προσώπων και συγγενή προς την ιδιότητα αυτών. Η παρούσα δημοσιευθήτω δια της Εφημερίδος της Κυβερνήσεως. 